Нобэ
КНДР-м и лъэпкъ махуэшхуэщ — Дыгъэм и махуэщ. «Лъэпкъым и дыгъэу» къалъытэр а къэралым и президенту щыта Ким Ир Сенщ.
Ингуш Республикэм и къалащхьэ Магас и махуэщ.
1395 гъэм Тамерланрэ Тохъутэмыщрэ я дзэхэр Тэрч деж щызэзэуащ.
1994 гъэм Марракеш (Мароккэ) Iэ щытрадзащ «Дунейпсо сату зэгухьэныгъэр къызэгъэпэщыным теухуа» зэгурыIуэныгъэм.
Урысей пащтыхь гуащэ Екатеринэ Езанэр къызэралъхурэ илъэс 330-рэ ирокъу. Абы и лъэхъэнэрщ къыщызэрагъэпэщауэ щытар ЩIэныгъэхэмкIэ академиер (1725 гъ.)
Биологие щIэныгъэхэм я доктор, профессор, КъБР-м щIэныгъэхэмкIэ щIыхь зиIэ и лэжьакIуэ Слъон Лудин къызэралъхурэ илъэс 80 ирокъу.
УэрэджыIакIуэ, СССР-м и цIыхубэ артисткэ Пугачевэ Аллэ и ныбжьыр илъэс 65-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх тIэкIу къыщешхынущ. Хуабэр махуэм градуси 10 — 12, жэщым градуси 9 — 10 щыхъунущ.
